Kilencedik születésnapján jelentette be a Prezi, hogy megvan a 100 milliomodik felhasználójuk, azt viszont most sem árulták el, hogy közülük mennyien fizetnek elő a szolgáltatásra. Annyit tudunk, hogy 360 millió nyilvános prezi van, és a zoomolható, térben előadható és/vagy párbeszéd alapú prezentációikat eddig több mint 3,5 milliárdszor nézték meg.

Mivel a bővülés a Prezi fejlesztői és értékesítői csapatára is igaz, a társaság saját székházba költözik San Franciscóban, és az épületet ugyanaz a Gensler nevű cég tervezte, amely a Facebook irodáját megalkotta.

13 Képek a San Francisco-i irodáról Galéria: A Prezi új irodája (Fotó: index.hu)

Új pénzügyi vezető is csatlakozott a Prezihez Narayan Menon személyében, akinek több mint 20 éves tapasztalata van Fortune 50-es cégek vezetésében. Menon korábban a Microsoftnál dolgozott a Skype-ot felügyelő csapatban, ezt megelőzően pedig a Ciscónál tíz éven át.

A Prezinél most körülbelül 330-an dolgoznak, a fejlesztők többsége Budapesten és Rigában, míg az értékesítők zöme San Franciscóban van.